**Ministru kabineta noteikumu projekta**

„Grozījums Ministru kabineta 2016.gada 29.marta noteikumos Nr.188 „Darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas noteikumi”” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. |  Pamatojums | Ministru kabineta noteikumu projekts „Grozījums Ministru kabineta 2016.gada 29.marta noteikumos Nr.188 „Darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas noteikumi”” (turpmāk – Projekts) sagatavots saskaņā ar Eiropas Savienības struktūrfondu un Kohēzijas fonda 2014. – 2020.gada plānošanas perioda vadības likuma 20.panta 13.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 29.marta noteikumi Nr.188 „Darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas noteikumi”” (turpmāk – MK noteikumi Nr.188) nosaka kārtību, kādā tiks īstenoti projekti 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” (turpmāk – 5.6.1.SAM) ietvaros.Projektā paredzēts grozījums MK noteikumu Nr.188 49.punktā, veicot tehnisku precizējumu, no tā svītrojot atsauci uz MK noteikumu Nr.188 37.6.apakšpunktu, ņemot vērā MK noteikumu Nr.188 43.2.apakšpunktā noteikto, ka *de minimis* atbalstu piešķir MK noteikumu Nr.188 37.2.apakšpunktā paredzētajām projekta pamatojošās dokumentācijas sagatavošanas izmaksām un 37.7.apakšpunktā paredzētajām ekspertu izmaksām.MK noteikumu Nr.188 37.6.apakšpunktā noteiktajām ekspertu izmaksām, kas tieši saistītas ar investīcijām infrastruktūrā, tai skaitā autoruzraudzības un būvuzraudzības izmaksām, 5.6.1.SAM ietvaros nav paredzēts piešķirt *de minimis* atbalstu, ņemot vērā to, ka MK noteikumu Nr.188 37.6. punktā noteiktās ekspertu izmaksas ir uzskatāmas par ieguldījumu atbalstu valsts atbalsta regulējuma kontekstā, kas tiek sniegts saskaņā ar MK noteikumu Nr.188 43.1. un 45.1.apakšpunktā noteikto. Atbilstoši Kultūras ministrijas rīcībā esošajai informācijai 5.6.1.SAM ierobežotas projektu iesniegumu atlases ietvaros Centrālā finanšu un līgumu aģentūrā šobrīd ir iesniegti divi projektu iesniegumi, par kuriem pieņemts pozitīvs lēmums, līdz ar to ierosinātie grozījumi nerada ietekmi uz 5.6.1.SAM projektu iesniegumu vērtēšanu. |
| 3. | Projekta izstrādē iesaistītās  institūcijas | Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 5.6.1.SAM ietvaros plānotie projektu iesniedzēji, tai skaitā Rīgas pilsētas iedzīvotāji, komersanti, viesi un Rīgas pilsētas pašvaldība.  |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne fondu vadībā iesaistītajām institūcijām. |
| 3. | Administratīvo izmaksu monetārs novērtējums | Eiropas Savienības fondu administrēšanas izmaksas plānots segt no Eiropas Savienības struktūrfondu un Kohēzijas fonda 2014. – 2020.gada plānošanas perioda tehniskās palīdzības projekta līdzekļiem. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Centrālā finanšu un līgumu aģentūra un potenciālie projektu iesniedzēji (Rīgas pilsētaspašvaldība un valsts akciju sabiedrība „Valsts nekustamie īpašumi”) un Izglītības un zinātnes ministrija kā sadarbības partneris atbildīgajai iestādei 5.6.1.SAM ieviešanā. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija |  Nav |

Anotācijas III, IV, V un VI sadaļa –Projekts šīs jomas neskar.

Kultūras ministre D.Melbārde

Vīza: Valsts sekretārs S.Voldiņš

Krūmiņa 67330234

Linda.Krumina@km.gov.lv